待潮通明詒友朋
作者：蘇泂
朝代：宋

paragraphs: 子大瞻在前，德允瞠若後。
自予得二士，光彩生戶牖。
向來九州內，所在兩脚走。
相好亦已多，惟子共辰酉。
老銛最可人，自謂禿非醜。
南官棄之去，盧氏真傑斗。
今朝通明埭，獨客對巵酒。
追懷平昔意，幸不愧高厚。
春江散烟露，春事紛花柳。
問胡此淹留，書卷空在手。
人生忌多情，所不忘朋友。
南北與東西，同然一回首。